
Eesti Linnade Liidu suvepäevadest osavõtu tasu kehtestamine
1. Asjaolud ja menetluse käik
Eesti Linnade Liidu suvepäevad on traditsiooniline iga-aastane üritus. Üritusest võtavad osa liidu liikmeks olevad vallad ja linnad. Suvepäevade korraldajaks on eelmise aasta ürituse spordi- ja kultuuriprogrammi võitnud meeskond. 2015. aastal Viljandimaal toimunud ELL-i suvepäevadel osutus võitjaks Narva linna võistkond. Sellest tulenevalt korraldab Narva linn üritust 2016. aastal, korraldamisega tegeleb Narva linna ametiasutus Narva Linnavalitsuse Kultuuriosakond. Korraldusega kehtestatakse suvepäevadest osavõtu tasu 30,00 eurot ühe osaleja kohta ürituse korraldamiskulude osaliseks katteks.
2. Õiguslikud alused
Vastavalt kohaliku omavalitsuse korralduse seaduse § 30 lõikele 3 kehtestab linnavalitsus oma korraldusega linna asutuse poolt osutatavate teenuste hinnad.
3. Otsus
3.1 Kehtestada ajavahemikul 29.-31.07.2016. a toimuvate Eesti Linnade Liidu suvepäevadest osavõtu tasu suuruses 30,00 eurot osaleja kohta.

3.2 Tasutud osavõtutasust saadud vahendid suunatakse Narva Linnavalitsuse Kultuuriosakonna eelarvesse Eesti Linnade Liidu suvepäevade korraldamiskulude osaliseks katteks.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

